Placuit atque convenit inter nos de nostro alodio quod inter nos commutare vel scammiare debeamus, inter rectores sancti Petri de Cluniaco et domno Aimardo abbate, cum monachis servientibus sancto Petro, et ex alia parte Riccoardo et uxoris sue Ingelburgis. Donat Riccoardus et uxor sua Ingelburgis curtilum cum omne superposito, et vineas et pratum in pago Matisconense, in agro Galoniacense, in villa Galoniaco; terminat de tribus partibus via publica, de quarta parte terra sancti Petri. Similiter alter campus in ipsa villa; terminat de uno latere terra sancti Petri, de alio latere terra Leotbaldi, in una fronte terra Rainaldi, in alia fronte via publica. Infra istas terminationes ad integrum. Similiter fecerunt Riccoardo et uxoris sue Ingelburgis vineas pro ipso curtilo, et vineam et campum in ipso pago, et in agro Petriiacense, in villa Montiniaco, illas vineas quas de Uberto et filio ejus Manno donaverant ad ipsam casam Dei, et illam vineam de Corcellas, et illum campum de Bosceria, et illum pratum A La Bazola, qui fuit Griferii, vobis donant auctores sancti Petri, in ea ratione, dum modo Ingelburgis vivit, de istis vineis de Montiniaco et de Corcelle, et de illo campo de Bosceria, et de illo prato A La Bathola, usumfructum habeat, et post suum discessum ad sanctum Petrum perveniat, et faciant post illum diem rectores sancti Petri quicquid facere voluerint in omnibus. Si quis vero, si nos ipsi, aut ullus homo, vel de heredibus nostris, venire temptaverit, auri libras V componat. Actum Galoniaco villa, in atrio sancti Leodegarii. S. Riccoardi et Ingelburgis, qui firmare rogaverunt. S. Josperti, S. Gerboldi, qui consenserunt. S. Aigaldi. S. Uberti. S. Rangnoardi. S. Manerii. S. Hugonis. S. Guillelmi. S. Ramimbaldi. Ego Deodatus datavi die dominico, mense madio, anno XVII regnante Ludovico rege.